**Z á p i s n i c a**

**z 13. zasadnutia Obecného zastupiteľstva obce Heľpa**

**konaného dňa 22. novembra 2019 na Obecnom úrade v Heľpe**

––––––––––––––––––––––––––––––––––––––––––––––––––––––––––––––––

**Prítomní** **:** podľa prezenčnej listiny

Prítomnosť/kvórum = 9/5,

## Obecné zastupiteľstvo bolo spôsobilé rokovať a uznášať sa, nakoľko bola prítomná nadpolovičná väčšina všetkých poslancov.

**K bodu 1:** Otvorenie zasadnutia

Trináste plánované zasadnutie Obecného zastupiteľstva obce Heľpa o 18.00 hod. zvolal a otvoril starosta obce. Vedením zasadnutia poveril zástupkyňu starostu Mgr. Andreu Oravkinovú.

**K bodu 2**: schválenie programu zasadnutia OZ v Heľpe

**Oravkinová A.** prečítala návrh programu zasadnutia.

Návrh programu zasadnutie OZ:

1. Otvorenie zasadnutia
2. Schválenie programu zasadnutia OZ v Heľpe
3. Návrh overovateľov zápisnice a zapisovateľa
4. Kontrola uznesení
5. Prerokovanie žiadosti od občanov
6. Schvaľovanie predsedu sociálnej komisie
7. Schvaľovanie členov komisií
8. Schvaľovanie predaja majetku časti pozemku parcela KNC č.1845
9. Schvaľovanie zmlúv
10. Rôzne
11. Interpelácie
12. Záver

Výsledky hlasovania k uzneseniu č.253: za: 9 proti: 0 zdržal sa: 0

## Prítomnosť/kvórum = 9/5 – uznesenie bolo prijaté, nakoľko „za“ bola nadpolovičná väčšina prítomných poslancov.

**OZ v Heľpe schvaľuje program zasadnutia.**

**Oravkinová** vyzvala k doplňujúcim návrhom programu.

**Malík** navrhuje program rokovania doplniť o bod - návrh na udelenie ceny obce Heľpa, zaradiť ho za bod 5 v poradí ako bod 6

Návrh programu zasadnutie OZ:

1. Otvorenie zasadnutia

 2. Schválenie programu zasadnutia OZ v Heľpe

3. Návrh overovateľov zápisnice a zapisovateľa

4. Kontrola uznesení

5. Prerokovanie žiadosti od občanov

6. Návrh na udelenie ceny obce Heľpa

7. Schvaľovanie predsedu sociálnej komisie

8. Schvaľovanie členov komisií

9. Schvaľovanie predaja majetku časti pozemku parcela KNC č.1845

10. Schvaľovanie zmlúv

11. Rôzne

12. Interpelácie

1. Záver

K predloženému návrhu zmeny programu poslanci nemali žiadne pripomienky.

**Oravkinová**  dala hlasovať o zmene programu

Výsledky hlasovania k uzneseniu č.254: za: 9 proti: 0 zdržal sa: 0

## Prítomnosť/kvórum = 9/5 – uznesenie bolo prijaté, nakoľko „za“ bola nadpolovičná väčšina prítomných poslancov.

**OZ v Heľpe schvaľuje doplnenie programu o bod:“ Návrh na udelenie ceny obce Heľpa“ zaradiť za bod 5. v poradí ako bod 6.**

**K bodu 3:** Návrh overovateľov zápisnice a zapisovateľa

**Oravkinová** za overovateľov zápisnice podľa abecedného poradia navrhla poslancov OZ **Mrg.** Andreu Oravkinovú a Mgr. Milana Bošeľu, za zapisovateľku Annu Rúfusovú a dala hlasovať.

Výsledky hlasovania k uzneseniu č.255: za: 8 proti: 0 zdržal sa: Milan Bošeľa

## Prítomnosť/kvórum = 9/5 – uznesenie bolo prijaté, nakoľko „za“ bola nadpolovičná väčšina prítomných poslancov.

OZ v Heľpe schvaľuje za overovateľov zápisnice Mrg. Andreu Oravkinovú a Mgr. Milana Bošeľu, za zapisovateľku Annu Rúfusovú.

**K bodu 4**: Kontrola uznesení

**Beráková** kontrolórka zhodnotila plnenie prijatých uznesení.

**Starosta** k uzneseniu č. 208 - prebehlo stretnutie s obyvateľmi dotknutej lokality pánom Pavlom Fiľom a Pavlom Koreňom boli im vysvetlené možnosti pripojenia. Za technickú stránku sa stretnutia zúčastnil aj pán Ing. Bartošík, stavebný dozor. Zo stretnutia bol vyhotovený zápis ohľadom riešenia kanalizačných prípojok na ulici Hlavná smer Pohorelá

**Starosta** k uzneseniu č. 211 skonštatoval že obecný úrad si splnil podmienku odloženia žiadosti na dobu kým obdrží vyjadrenie od  poisťovne, vyjadrenie už máme, nič nebráni  prerokovaniu žiadosti p. Fedorovej

**Starosta** k uzneseniu č. 236 poprosím poslancov aby si vytvorili komisiu, ktorá odsúhlasí grafický návrh na bankovku

**Starosta** k uzneseniu č.168 práce sú vo finálnom stave do konca budúceho týždňa bude zrealizované všetko, stavbu môžeme od dodávateľa prebrať

**Starosta** k uzneseniu č.102 nepodarilo sa zrealizovať stretnutie troch zainteresovaných strán

**K bodu č.5** : Prerokovanie žiadosti od občanov

**Ďurčová** prečítala doručenú žiadosť od spoločnosti DOXXbet, s.r.o., Kálov 356, 010 01 Žilina o súhlas s umiestnením kurzových stávok v zmysle § 4 ods. 2 písm. d) zákona o hazardných hrách na obdobie počas platnosti individuálnej licencie v zmysle § 53 ods. 2 písm. c) na prevádzke Anna Pribylinová - U Šmajtaka, Furtačka 430/24 Heľpa.

**Ďurčová** prečítala dôvodovú správa

Otvorenie diskusie

**Málik** opýtal sa predkladateľa, že ako odporúča poslancom schváliť túto žiadosť ak schváliť tak prečo?

**Starosta** návrh uznesenie znamená na rozhodnutie poslancov, stanovisko predkladateľa je irelevantne, lebo predkladateľ nehlasuje

**Málik** faktická poznámka keď sa predkladá dôvodová správa, dôvodí sa prečo by sa malo OZ rozhodnúť tým smerom alebo tým

**Starosta** dôvodová správa bola pred pár sekundami odcitovaná, myslím že je to jasné

Návrh uznesenia:

OZ v Heľpe schvaľuje:

Žiadosť spoločnosti DOXXbet, s.r.o., IČO: 46831878 so sídlom Kálov 356, 010 01 Žilina, - súhlas s umiestnenie kurzových stávok na obdobie platnosti individuálnej licencie v pohostinstve Anna Pribylinová – U Šmajtáka

Výsledky hlasovania k uzneseniu č.256:

**za:** 2 **proti:** Milan Málik, Ján Kukuľa **zdržal sa**: Jozef Kukuľa, Milan Bošeľa, Michal Košťál, Miroslav Lilko, Andrea Kirschová

## Prítomnosť/kvórum = 9/5 – uznesenie nebolo prijaté, nakoľko „za“ nebola nadpolovičná väčšina prítomných poslancov.

**OZ v Heľpe neschvaľuje žiadosť spoločnosti DOXXbet, s.r.o., IČO: 46831878 so sídlom Kálov 356, 010 01 Žilina, - súhlas s umiestnením kurzových stávok na obdobie platnosti individuálnej licencie v pohostinstve Anna Pribylinová – U Šmajtáka**

**Ďurčová** prečítalažiadosť o poskytnutie dotácie z rozpočtu obe Heľpa v zmysle VZN č. 5/2017 pre rok 2020 pre žiadateľa Miestny odbor Matice slovenskej v Heľpe, zastúpený Máriou Mešťanovou a prečítala návrh uznesenia

**Ďurčová** dôvodová správa k tomuto uzneseniu sú v podstate dôvody, ktoré odzneli v žiadosti o dotáciu

Návrh uznesenia:

OZ v Heľpe schvaľuje:

Žiadosť o poskytnutie dotácie z rozpočtu obce Heľpa v zmysle VZN č. 5/2017 pre rok 2020 pre žiadateľa Miestny odbor Matice Slovenskej Heľpa, IČO: 00179027/197 v celkovej sume 2000 Eur.

Otvorenie diskusie

**Kukuľa Jozef** predstavuje si aby pri týchto žiadosti došlo k nejakému konzensu, pretože sa to týka rozpočtu roku 2020. Minule sme schválili žiadosť športového klubu a niektoré sme zamietli. Preto by sme sa mali rozhodnúť či budeme žiadosti schvaľovať priebežne, alebo komplexne pri návrhu a schvaľovaní rozpočtu. Ak sa rozhodneme schvaľovať priebežne, navrhujem túto žiadosť rozdeliť a o príspevku na nahrávanie CD nejednať, pretože z tejto žiadosti nie je jasné o akú nahrávku ide. Podporiť to niekedy ako individuálnu žiadosť ak sa na tom zhodneme

**Kukuľa Jozef** predniesol návrh uznesenia

OZ v Heľpe schvaľuje odloženie hlasovania o žiadosti o dotáciu na rok 2020 do schválenia rozpočtu

**Oravkinová A** týka sa to len tejto konkrétnej žiadosti?

**Kukuľa Jozef** zatiaľ len o tejto jednej žiadosti a podľa hlasovania sa uvidí

**Kukuľa Ján** nebola tu informácia, že na rok je 95 výročie Matičných dní, navrhujem aby sa aj keď pozdejšie o žiadosti hlasovalo, ale tiež navrhujem aby z poslancov bol niekto zastúpení čo sa týka prípravy programu aj samotnej prípravy celkom, pretože sa očakáva že sa zúčastní aj nejaká významná osobnosť, aby bolo zaručené že poslanci budú informovaní, aký bude program v akom štádiu je príprava, samozrejme všetky technické záležitosti prípravy, tiež pomoc pre pani Mešťanovú

**Kirschová** ja len faktickú poznámku, ja sa veľmi rada budem podieľať na príprave tejto slávnosti a akúkoľvek pomoc bude pani Mešťanová potrebovať som ochotná pomôcť, toto odvetvie ma zaujíma a toto je oblasť, ktorú ja podporujem aj obnovenie činnosti MO MS, len čo sa týka toho CD mám viacero otázok čo bude na nahrávke, kto bude interpret... ale do organizovania matičných dní sa za poslancov rada zapojím.

**Oravkinová** vyzvala Málika, ktorý sa hlásil do diskusie

**Malik** Ja som sa hlásil do diskusie ako druhý takže zatiaľ nie

**Oravkinová**   k návrhu poslanca Jozefa Kukuľu, aby sa hlasovanie o žiadosti odložilo, tam by som poprosila prizvať aj pani Máriu Mešťanovú, aby nám o nahrávaní CD podala viacej informácií

**Oravkinová**  dala hlasovať o návrhu poslanca Jozefa Kukuľu

Výsledky hlasovania k uzneseniu č.257: **za**: 9 **proti**: 0 **zdržal sa**: 0

## Prítomnosť/kvórum = 9/5 – uznesenie bolo prijaté, nakoľko bola „za“ nadpolovičná väčšina prítomných poslancov.

**OZ v Heľpe schvaľuje odloženie hlasovania o žiadosti o dotáciu na rok 2020 do schválenia rozpočtu**

**Ďurčová** žiadosť Základnej školy v Heľpe ohľadom závad elektrického zariadenia v telocvični – na základe zápisu odborne spôsobilej firmy vyplýva, že elektrické zariadenie v telocvični nevyhovuje bezpečnej prevádzke, na základe týchto skutočností žiadajú o odstránenie týchto závad

**Návrh uznesenia:**

**OZ v Heľpe schvaľuje:**

Žiadosť Základnej školy, Školská 604/17, 97668 Heľpa o odstránenie závad na elektrickom zariadení v telocvični Základnej školy

**Košťál** čo sa týka tejto žiadosti bola priložená aj revízna správa, kde sa uvádza že posledná revízna správa je z roku 2014, spýtal sa kto to má na starosti obecný úrad, alebo základná škola, pretože z tohoto vyplýva že v škole nebola vykonaná revízia pár rokov

**Starosta** v krátkosti všetky prevádzkové záležitosti čo sa týka základnej školy si rieši základná škola sama, nepredpokladám že je tam taká neaktuálne revízna správa, mohlo dôjsť k nedopatreniu

**Lilko** pokiaľ viem k tomuto problému išla už aj objednávka na opravu 30.10. v akom je to stave?

**Starosta** len doplním, keď že je to vyhradené elektrické zariadenie okamžite sme prekročili k odstráneniu závad, ktoré boli zistené a dali sme upozornenie, že telocvičňa sa nesmie požívať, že je v prestavbe napriek tomu niektoré organizácie to nerešpektujú, majú svoj kľuč a telocvičňu ďalej využívajú, to je ale záležitosť školy. Čo sa týka tej objednávky už tam prebiehajú práce na odstránení závad, keď budeme mať pozitívnu revíznu správu osobne na to dohliadnem, aby sme mali všetky veci v poriadku

**Lilko:** faktická poznámka, či by nebolo vhodné vziať to na vedomie, nakoľko tam prebiehajú práce.

**Kosťáľ:** v piatok sme stretnutie s revíznym technikom a elektrikárom k predmetným závadám v telocvični, teraz to budú len údržbárske práce, týmto problémom sa budeme musieť zaoberať komplexnejšie, je potrebné vymeniť celý kábel, rozkopať cestu, chodník, schody, budúci rok sa budeme musieť s tým určite zaoberať

**Lilko** navrhuje danú žiadosť brať na vedomie do vyjadrenia revízneho technika

**Ďurčová** prečítala žiadosť pani Denisy Antalovej – o predlženie nájomnej zmluvy na byt v priestoroch športového ihriska

**Ďurčová** prečítala návrh uznesenia a dôvodovú správu

Návrh uznesenia:

OZ v Heľpe schvaľuje:

Žiadosť o predĺženie nájomnej zmluvy pre žiadateľa Denisa Antalová, Alexyho 693/1, 976 68 Heľpa na obdobie ďalších 5 rokov v byte v priestoroch športového štadióna, v ktorom v súčasnosti býva.

**Oravkinová** otvorila diskusiu

**Kukuľa Jozef** ja by som navrhoval keďže nájomné bývanie bola téma s ktorou som do komunálnej politiky vstupoval, navrhujem nájom predlžiť na dva roky. Mal som ambíciu keď sme to prvý krát schvaľovali na jeden rok, aby sa upravili tieto vzťahy nájomného bývania bohužiaľ sa to nepodarilo a nevidím to ani reálne aby sa v najbližšom období podarilo zmeny urobiť, takže navrhuje zmeniť na dva roky

**Bošeľa** keďže sme nemali čas pustiť sa do tejto problematiky, navrhujem len na jeden rok, rozprávali sme sa že sú sociálne byty pri hotely, kde cenová politika nie je dobre spravená, navrhujem dočasne na jeden rok

**Málik** chcel som to isté povedať, čo kolega Bošeľa

**Oravkinová** dala hlasovať o prvom návrhu poslanca Kukuľu Jozefa nájom na dva roky

Žiadosť o predĺženie nájomnej zmluvy pre žiadateľa Denisa Antalová, Alexyho 693/1, 976 68 Heľpa na obdobie 2 rokov v byte v priestoroch športového štadióna, v ktorom v súčasnosti býva

Výsledky hlasovania k uzneseniu č.258:

**za**: 3 **proti:** Milan Bošeľa **zdržal sa:** Andrea Oravkinová, Milan Málik, Miroslav Lilko, Andrea Kirschová, Ján Kukuľa

## Prítomnosť/kvórum = 9/5 – uznesenie nebolo prijaté, nakoľko „za“ nebola nadpolovičná väčšina prítomných poslancov.

OZ v Heľpe neschvaľuje žiadosť o predĺženie nájomnej zmluvy pre žiadateľa Denisa Antalová, Alexyho 693/1, 976 68 Heľpa na obdobie 2 rokov v byte v priestoroch športového štadióna, v ktorom v súčasnosti býva

**Oravkinová** dala hlasovať o návrhu poslanca Bošeľu nájom na jeden rok

Návrh uznesenia:

OZ v Heľpe schvaľuje:

Žiadosť o predĺženie nájomnej zmluvy pre žiadateľa Denisa Antalová, Alexyho 693/1, 976 68 Heľpa na obdobie jedného roka v byte v priestoroch športového štadióna, v ktorom v súčasnosti býva.

Výsledky hlasovania k uzneseniu č.259:

za: 6 proti: 0 zdržal sa:3 Jozef Kukuľa, Michal Košťál, Rudolf Mešťan

## Prítomnosť/kvórum = 9/5 – uznesenie bolo prijaté, nakoľko bola „za“ nadpolovičná väčšina prítomných poslancov.

**OZ v Heľpe schvaľuje žiadosť o predĺženie nájomnej zmluvy pre žiadateľa Denisa Antalová, Alexyho 693/1, 976 68 Heľpa na obdobie jedného roka v byte v priestoroch športového štadióna, v ktorom v súčasnosti býva.**

**Ďurčová** žiadam, aby ste dávali presné citácie uznesení keď dávate pozmeňujúce návrhy t. j. citovať presné znenie návrhu včítane zmien

**Ďurčová**  ďalšie žiadosti síce neboli prerokované na pracovnom zasadnutí, keď že sa jedná o žiadosti od občanov a musí visieť nejaký zámer tiež  sú tam nejaké lehoty, dovolila som si vám poslať dôvodové správy a tieto žiadosti Vám predkladám, je to na vašom rozhodnutí či budete tieto žiadosti schvaľovať

**Ďurčová** žiadosť Jozef Fiľo priestory bývalej SLSP o predlženie nájmu

**Ďurčová** prečítala návrh uznesenia a dôvodovú správu

**Oravkinová** otvorila diskusiu

**Bošeľa** chcem sa spýtať to čo sme riešili v minulosti metre štvorcové a cena?

**Ďurčová** áno tento nájom je prehodnotený a je to v súlade s platnými zásadami hospodárenia

**Bošeľa** o akú sumu sa jedná

**Ďurčová** jedná sa o sumu 814 Eur ročne

**Bošeľa** chcem sa spýtať s touto budovou neplánujeme nič do budúcna?

**Ďurčová** plánovanie rozvoja obce nie je moja vec, to musíte vy zvážiť

**Kukuľa Jozef** navrhujem aby sme žiadosť odložili a prejednali na pracovnom stretnutí, keďže sa jedná o nájom na dlhšie obdobie, máme do konca roka ešte jedno zasadnutie

**Oravkinová** diskusia

**Kukuľa Jozef** je potrebné uznesenie keď sme o žiadosti nejednali?

**Beráková** áno keď že na zastupiteľstve táto žiadosť odznela

**Oravkinová** dala hlasovať o odložení predmetnej žiadosti

Návrh uznesenia:

OZ v Heľpe schvaľuje:

Odloženie žiadosti o predlženie nájmu pre pána Jozefa Fiľa na predrokovanie na najbližšie pracovné stretnutie OZ

Výsledky hlasovania k uzneseniu č.260:

za: 8 proti: 0 zdržal sa: 1 /Ján Kukuľa/

## Prítomnosť/kvórum = 9/5 – uznesenie bolo prijaté, nakoľko bola „za“ nadpolovičná väčšina prítomných poslancov.

**OZ v Heľpe schválilo odloženie žiadosti o predlženie nájmu pre žiadateľa Jozefa Fiľa na prejednanie na najbližšie pracovné stretnutie OZ**

**Ďurčová** máme tu ďalšie žiadosti, ktoré tiež neboli predrokované odložíme aj tie?

OZ sa rozhodlo odložiť prerokovanie ďalších žiadostí do najbližšieho pracovného zasadnutia

**Málik** zasadala komisia verejného poriadku – na základe žiadosti občanov dávame na vedomie že na ulici Partizánska dochádza k vytápaniu nehnuteľností počas prívalových dažďov, navrhujeme aby sme sa začali komplexne zaoberať touto problematikou a vytipovali lokality, ktoré sú rizikové a týkajú sa záplavových zón a hľadali riešenia

**Starosta** Čo sa týka zvádzania povrchových vôd boli v rozpočte vyčlenené financie na projektovú dokumentáciu ešte z minulého obdobia v globále, rodinné domy ako býva poslanec Mešťan na ulici Partizánska už boli niekoľkokrát riešené v rámci možnosti obce. Boli zvolané stretnutia občanov, snažili sme sa na tom stretnutí navrhnúť občanom či by neboli ochotní zviesť vody cez dvor, k dohode nedošlo. Potom bolo jednanie s pánom Ďuricom  / Agrohelp/, na základe ktorého došlo k zmene výsadby na hustosiate v problémovej časti územia, aby boli prívalové vody zadržané prirodzeným spôsobom.

**K bodu č. 6**

Návrh na udelenie ceny obce Heľpa

**Málik** prečítal návrh uznesenia na udelenie Ceny obce Heľpa Obecnému mládežníckemu parlamentu Heľpa a dôvodovú správu k predmetnému uzneseniu

Návrh uznesenia:

OZ v Heľpe schvaľuje:

 v zmysle § 141 ods.1/ Štatútu obce Heľpa schvaľuje udelenie Ceny obce Heľpa Obecnému mládežníckemu parlamentu Heľpa za mimoriadne výsledky pri zveľaďovaní obce, za vynikajúce tvorivé výkony a výsledky vo verejno-prospešnej činnosti, za činnosť, ktorou sa významným spôsobom pričinili o kultúrno-športový rozvoj obce a v neposlednom rade za šírenie dobrého mena obce Heľpa.

**Málik** cenu odovzdať na najbližšom zasadnutí obce

**Oravkinová**  dala o navrhnutom uznesení hlasovať

Výsledky hlasovania k uzneseniu č.261: **za:** 9 **proti:** 0  **zdržal sa**: 0

## Prítomnosť/kvórum = 9/5 – uznesenie bolo prijaté, nakoľko bola „za“ nadpolovičná väčšina prítomných poslancov.

**OZ v Heľpe schvaľuje v zmysle § 141 ods.1/ Štatútu obce Heľpa udelenie Ceny obce Heľpa Obecnému mládežníckemu parlamentu Heľpa za mimoriadne výsledky pri zveľaďovaní a rozvoji obce, za vynikajúce tvorivé výkony a výsledky vo verejno-prospešnej činnosti, za činnosť, ktorou sa významným spôsobom pričinili o kultúrno-športový rozvoj obce a v neposlednom rade za šírenie dobrého mena obce Heľpa.**

**K bodu č.7**

 Schvaľovanie predsedu sociálnej komisie pri OZ

**Oravkinová** vzhľadom na vzdanie sa mandátu pani Veroniky Fiľovej zaniká jej predsedníctvo v sociálnej komisií je potrebné zvoliť nového predsedu. Po dohovore za predsedu sociálnej komisie navrhujem pána poslanca Jána Kukuľu

Návrh uznesenia:

OZ v Heľpe schvaľuje:

Za predsedu sociálnej komisie pri OZ Heľpa poslanca pána Jána Kukuľu

Výsledky hlasovania k uzneseniu č.262: **za:** 9 **proti:** 0 **zdržal sa:** 0

## Prítomnosť/kvórum = 9/5 – uznesenie bolo prijaté, nakoľko bola „za“ nadpolovičná väčšina prítomných poslancov.

**OZ v Heľpe volí za predsedu sociálnej komisie OZ Heľpa poslanca pána Jána Kukuľu**

**K bodu č. 8**

Schvaľovanie členov komisií

Oravkinová vzdaním sa mandátu pani Veroniky Fiľovej zaniká aj jej členstvo v komisii na ochranu verejného záujmu, musí to byť poslanec, ktorý kandidoval za politickú stranu, za politickú stranu Spolu – OD kandidovala pani Andrea Kirschová

**Návrh uznesenia:**

**OZ v Heľpe schvaľuje:**

Za členku komisie Ochrany verejného záujmu pri OZ Heľpa poslankyňu pani Andreu Kirschovú

**Beráková** faktická poznámka volí

Výsledky hlasovania k uzneseniu č.263: **za:** 8 **proti**: 0 **zdržal sa:** Andrea Kirschová

## Prítomnosť/kvórum = 9/5 – uznesenie bolo prijaté, nakoľko bola „za“ nadpolovičná väčšina prítomných poslancov.

**OZ v Heľpe volí za členku komisie na ochranu verejného záujmu pri výkone funkcií verejných funkcionárov OZ Heľpa poslankyňu Mgr.art. Andreu Kirschovú.**

**K bodu č.9**

Schvaľovanie predaja majetku časti pozemku parcela KNC č. 1845

**Ďurčová** v podstate už vás pani kontrolórka pri kontrole uznesení oboznámila, že ste schvaľovali na predchádzajúcich zasadnutiach zámer na odpredaj majetku z dôvodu hodného osobitného zreteľa pre firmu Majk s.r.o a to časti pozemku parcela KNC č. 1845, teraz potrebujeme schváliť posledný krok a to prevod majetku

**Návrh uznesenia:**

**OZ v Heľpe schvaľuje:**

**Prevod majetku**

* parcela KN C č. p. 1845/9 - druh pozemku zastavané plochy a nádvoria, o výmere 44 m2, ktorý sa nachádza v katastrálnom území Heľpa a vznikla podľa geometrického plánu č. 36041459-107/2018, zo dňa 06.02.2019 odčlenením od pôvodnej parcely KN C č. 1845 – druh pozemku zastavané plochy a nádvoria, o výmere 4 390 m2 , ktorá sa nachádza v katastrálnom území Heľpa, zapísaná na LV č. 701 vo vlastníctve obce Heľpa.

**Kúpnou zmluvou**

za kúpnu cenu vo výške 3,32 Eur / m2 t. j. **celková kúpna cena 44 x 3,32 Eur = 146,08 Eur**

do vlastníctva:

MAJK s.r.o., so sídlom 976 68 Heľpa 1108, IČO: 36011801

**Oravkinová A** dala hlasovať

Výsledky hlasovania k uzneseniu č.264: **za:** 8 **proti**: 0 **zdržal sa:** Ján Kukuľa

## Prítomnosť/kvórum = 9/5 – uznesenie bolo prijaté, nakoľko bola „za“ nadpolovičná väčšina prítomných poslancov.

**OZ v Heľpe schvaľuje prevod majetku- parcela KN C č. p. 1845/9 - druh pozemku zastavané plochy a nádvoria, o výmere 44 m2, ktorý sa nachádza v katastrálnom území Heľpa a vznikla podľa geometrického plánu č. 36041459-107/2018, zo dňa 06.02.2019 odčlenením od pôvodnej parcely KN C č. 1845 – druh pozemku zastavané plochy a nádvoria, o výmere 4 390 m2 , ktorá sa nachádza v katastrálnom území Heľpa, zapísaná na LV č. 701 vo vlastníctve obce Heľpa.**

**Kúpnou zmluvou za kúpnu cenu vo výške 3,32 Eur / m2 t. j. celková kúpna cena 44 x 3,32 Eur = 146,08 Eur**

**do vlastníctva: MAJK s.r.o., so sídlom 976 68 Heľpa 1108, IČO: 3601180**

**ako prípad hodný osobitného zreteľa z dôvodu:**

Obec Heľpa dôvodí predaj uvedeného pozemku pre žiadateľov nasledovne:

Uvedený pozemok je priľahlou plochou k pozemkom, ktoré sú vo vlastníctve žiadateľa. Na časti uvedeného pozemku je umiestnená stavba PENZIÓN MAJK, ktorá je vo vlastníctve žiadateľa. Uvedený pozemok na tento účel už dlhé roky žiadatelia užívajú a starajú sa oň. Týmto rozhodnutím umožníme dať skutkový stav do právneho stavu.

Ďalšie podmienky odpredaja:

1. Kúpna zmluva bude vypracovaná predávajúcim na základe predložených podkladov
2. Všetky náklady súvisiace s následným prevodom nehnuteľnosti do vlastníctva nadobúdateľa, znáša výlučne nadobúdateľ.

**K bodu č. 10**

**Schvaľovanie zmlúv**

**Ďurčová** dodatok č.1 /2019 k licenčnej zmluvy o poskytovaní služieb č.1712012 a zmluve o elektronickom zasielaní faktúr zmluvným partnerom zo dňa 1.7.2011

Návrh uznesenia:

OZ v Heľpe schvaľuje:

 Dodatok č. 1/2019 k licenčnej zmluve o poskytovaní služieb č. 171/2012

č. 1712012a zmluve o elektronickom zasielaní faktúr zmluvným partnerom zo dňa 1.7.2011 uzatvorený s dodávateľom DATALAN a.s., Krasovského 14, 851 01 Bratislava, IČO: 35 810 734.

Výsledky hlasovania k uzneseniu č.265: **za:** 9 **proti**: 0 **zdržal sa:** 0

Prítomnosť/kvórum = 9/5 – uznesenie bolo prijaté, nakoľko „za“ bola nadpolovičná väčšina prítomných poslancov

**OZ v Heľpe schvaľuje Dodatok č. 1/2019 k licenčnej zmluve o poskytovaní služieb č. 171/2012**

**č. 1712012a zmluve o elektronickom zasielaní faktúr zmluvným partnerom zo dňa 1.7.2011 uzatvorený s dodávateľom DATALAN a.s., Krasovského 14, 851 01 Bratislava, IČO: 35 810 734.**

**Ďurčová**  Zmluva o dielo technologický servis pre ČOV

Návrh uznesenia

OZ v Heľpe schvaľuje:

Zmluvu o dielo so spoločnosťou Lackovičov servis s lr.o. so sídlom Žnatínska 771/1, 972 46 Čerňany, IČO 50 053 531

**Oravkinová**  dala hlasovať

Výsledky hlasovania k uzneseniu č.266: **za:** 8 **proti:** 0  **zdržal sa**: Milan Bošeľa

## Prítomnosť/kvórum = 9/5 – uznesenie bolo prijaté, nakoľko bola „za“ nadpolovičná väčšina prítomných poslancov.

**OZ v Heľpe schvaľuje Zmluvu o dielo so spoločnosťou Lackovičov servis s.r.o. so sídlom Žnatínska 771/1, 972 46 Čerňany, IČO 50 053 531**

**K bodu č.11**

Zmena rozpočtu obce Heľpa rozpočtovým opatrením č. 8

**Kukuľa Jozef** navrhol 10 minútovú prestávku, nakoľko je tam aj nová zmena – cena obce 200 Eur, aby sme to dali zapracovať

**Návrh uznesenia:**

**OZ v Heľpe schvaľuje:**

Schvaľuje prestávku v rokovaní

Výsledky hlasovania k uzneseniu č.267: **za:** 9 **proti**: 0 **zdržal sa:** 0

Prítomnosť/kvórum = 9/5 – uznesenie bolo prijaté, nakoľko bola „za“ nadpolovičná väčšina prítomných poslancov

**OZ v Heľpe schvaľuje prestávku v rokovaní**

Rokovanie po prestávke pokračovalo

**Kukuľa Jozef** predseda finančnej komisie, skonštatoval že komisia odobrila zmeny, vyzval ekonómku obce Mg. Andreu Tkáčikovú, aby prečítala rozpočtové opatrenie po jednotlivých bodoch. Vyzvala p. Ďurčovú, aby poinformovala poslancov o požiadavke Ing. Tylkovej

**Ďurčová** informovala o žiadosti Ing**.** Tylkovej – citácie s mailu, ktorá žiada doplatiť za práce, ktoré vykonala na základe požiadaviek OZ a ktoré neboli zadané vo výzve na spracovanie  projektovej dokumentácie týkajúcej sa elektroinštalácie telocvične. Jedná sa o náklady vo výške 430 eur

**Lilko** pani Tylková skutočne bola a upravila projektovú dokumentáciu podľa našich požiadaviek, je to v poriadku

**Tkáčiková** zreálnenie rozpočtu na strane príjmov, ktoré vyplynuli z edu- zberu pre ZUŠ v Heľpe, jedná sa o nárast žiakov

Návrh uznesenia:

OZ v Heľpe schvaľuje

Zmenu rozpočtu obce Heľpa rozpočtovým opatrením č. 8

Výsledky hlasovania k uzneseniu č.268: **za:** 8 **proti**: 0 **zdržal sa:** Milan Bošeľa

Prítomnosť/kvórum = 9/5 – uznesenie bolo prijaté, nakoľko „za“ bola nadpolovičná väčšina prítomných poslancov

OZ v Heľpe **schvaľuje:**

Zmenu Rozpočtu obce Heľpa na rok 2019 podľa ekonomickej aj programovej štruktúry rozpočtovým opatrením č. 8/2019 v súlade s ustanovením §14 ods.2 písm. b), c) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. a **povoľuje prekročenie a viazanie príjmov, výdavkov** na príslušných položkách rozpočtu uvedených v priloženej tabuľke, ktorá tvorí súčasť tohto opatrenia.

**K bodu č.12**

Rôzne

**Oravkinová**: požiadala o vyúčtovanie komisií aj zápisnice do budúceho týždňa do piatku

**Lilko:** podnet od občana ohľadom kanalizácie, ktorú sme robili na hlavnej ceste smerom na Pohorelú a následne opravu vozovky či je vozovka v poriadku, nakoľko sú tam nerovnosti na dvoch úsekoch a či si to prevzala Slovenská správe ciest

**Starosta** stavba je odovzdaná, slovenská správa bola pri prevzatí a v procese stavby bola prizvaná a nemala výhrady, stavebný dozor stavbu odobril všetky veci

**Kukuľa Jozef:** požaduje zápis so stretnutia s pánom Fiľom a pánom Koreňom majiteľmi rodinných domov pri hlavnej ceste kde sa budovala kanalizácia

**Starosta:** prečítal zápis, zápis pošle poslancom mailom

**Kukuľa Jozef** kedy bude verejná diskusia ohľadom vytekajúcich výkalov na ceste Furmanská na základe informáciu pána poslanca Jána Kukuľu, máme k tomu nejaký termín,

**Starosta** zatiaľ nie

**Kukuľa Jozef** žiadosť na Envirofond nie mi je jasné delenie diela podľa etáp, boli do projektu zadávane aj čerpacie stanice

**Starosta** takto sa to vysvetliť nedá, museli by sme mať k dispozícií projektovú dokumentáciu

**Kirschová**- pozýva na koncert zboru slovenských učiteľov,ktorý bol finančne podporený z rozpočtu obce, bude to na budúci týždeň v piatok o 18 hod. v kostole

**Málik**: žiada poslať štatistickú tabuľku za prvý aj druhý polrok čo sa týka vyúčtovania komisií a zastupiteľstva, poslať všetkým poslancom

**Oravkinová**  pozvala prítomných poslancov na kultúrne akcie organizované obcou -uvítanie Mikuláša a Od Lucie do Vilije

**Starosta** podal informácie ohľadom stretnutie so stredoslovenskou vodárenskou prevádzkovou spoločnosťou, za účasti konateľa spoločnosti, poslancov Kukuľu Jána a Košťála Michala - záležitosť vodovodná sieť v lokalite Teplica 1 SVPS nás vyzvala ešte v letných mesiacoch ohľadom stavby, ktorú tam máme je to vodovodná sieť, ktorá nespĺňa technické normy vodného diela. Vyzvali nás aby sme to spoločným riešením dali do súladu so zákonom. SVS túto stavbu od nás neprevezme, pretože v takom stave akom je, je neskolaudovateľná, hlavne ochranných pásiem jednotlivých potrubí. Riešenie požiadať SVS aby sa tam vybudovala nová vodovodná sieť / nakoľko sa plánuje ďalší rozvoj v tejto lokalite/

Dal som vypracovať návrh na projektovú dokumentáciu koľko by tá projektová dokumentácia stala. Výhľadovo spracovanie projektovej dokumentácie bude trvať cca rok a realizácia ďalší rok je to na rozhodnutí vodárenskej spoločnosti. Pre porovnanie dotláčacia stanica na vyšnom konci, investícia vodárenskej spoločnosti za cca 70 až 80 tis. Eur vybavoval som to dva a pol roka. Ak chceme aby to zainvestovala vodárenská spoločnosť je to dlhý proces. Môžeme to samozrejme realizovať aj my, ale bude nás to stáť veľa financií z rozpočtu.

**Kukuľa Ján** pre ozrejmenie nie je to cesta Alexyho dohora, ale stará cesta od Plickovej pred Šuľka

Ten vodovod je urobený minimálne 20 rokov, tak že tá prípojka by sa zlegalizovala.

**Starosta** informoval, že 12.11. 2019 bolo obci doručené od katastrálneho úradu rozhodnutie o pochybení katastrálneho úradu ohľadom vlastníctva pozemkov pod hlavnou cestou v intraviláne obce boli omylom zapísané na list vlastníctva obce. Z toho dôvodu katastrálny úrad svojím opravným prostriedkom vydal toto rozhodnutie a tieto pozemky prepísal na LV Slovenskej správe ciest. Je daná lehota na odvolanie, ktorá plynie. Bol som za právnikom navrhol nám aby sme sa odvolali proti tomuto rozhodnutiu lebo kataster nemôže opravovať vlastnícke vzťahy len chyby, ktoré on pochybil, predpokladám že bude potrebné podpísať právnikovi, ktorý nás bude zastupovať plnú moc

**Málik** spýtal sa to bude rozhodovať obecné zastupiteľstvo či ideme do toho sporu alebo je to už vyriešené

**Starosta** my nie sme v spore jedná sa o odvolacie konanie

**Málik** tak odvolacie konanie, bude rozhodovať kto? Či sa bude podávať podnet, či sa už podalo?

**Starosta** nič sa nepodalo, právnik čaká na stanovisko ja Vám podávam informáciu o tom, že nám odporúča aby sme sa voči tomuto rozhodnutiu odvolali

**Málik**  ja som ešte napríklad ako poslanec ešte toto rozhodnutie nevidel, takže porosím poslať všetkým poslancom

**Starost**a treba si ale uvedomiť že sú tam lehoty

**Málik** ja si uvedomujem to že to chcem vidieť, ďakujem

**Starosta** nech sa páči, lehota končí v utorok budúci týždeň, takže ak sa neodvoláme je to pasé

**Kukuľa Jozef** je tam zlý dátum

**Starosta** asi došlo k omylu

**Kukuľa Jozef** Nemá to ani pečiatku

**Starosta** prišlo elektronickou poštou cez decom

**Oravkinová** spýtala sa to nemôže štatutár v tejto veci konať?

**Málik** ja nehovorím či má konať alebo nie, pýtam sa prečo o tejto veci neviem ako poslanec

**Starosta** boli ste v minulosti informovaní o tejto záležitostí, že nás katastrálny odbor okresného úradu vyzval, aby sme sa vyjadrili k danej téme, keďže žiadny návrh ani rozhodnutie od poslancov nebolo a k danej téme sme sa nevyjadrili, katastrálny úrad rozhodol. Právna pomôcka je odvolať sa k tejto situácií, termín odvolania je budúci týždeň utorok, ak tak nespravíme, skomplikujeme si tú záležitosť, ešte nejdeme do súdneho sporu len hájime obecný majetok

**Kukuľa Ján** starosta musí konať, nemôžeme to tak nechať, ak si pamätáte pred dvomi rokmi prišli nejaký právnici, či tieto pozemky nechceme predať, bude to asi nejaká špekulácia

**Tkáčiková** administratívno -správnym orgánom obce je starosta, tak môže kona**ť**

**Malík** do budúcna poprosím ako náhle príde nejaká vec do podateľne ktorá sa týka obecného zastupiteľstva, hneď oskenovať a poslať poslancom

**Starosta** prišli sťažnosti od obyvateľov k budovaniu kanalizácie popri hlavnej ceste od domu č. 153 až po železničnú stanicu, toto Vám bolo preposlané mailom, čakám stanovisko ako budeme postupovať páni poslanci

**Kukuľa Jozef** spýtal sa či starosta konal tak ako sľúbil a bol obyvateľom ukázať vytýčenie, pretože tvrdil že tam pripojiteľnosť bude

**Starosta** táto sťažnosť prišla potom, riešil som stretnutie s dodávateľom projektovej dokumentácie, pripravujeme verejné stretnutie kde budú všetky veci vysvetlené a odkonzultované, my sme v súčasnosti v štádiu že máme platné stavebné povolenie, stavbu môžeme zastaviť kedykoľvek, ale v štádiu platného stavebného povolenia sa vracať na začiatok... to už ale nechám na obyvateľoch a na vás ako sa vyjadrite k danej veci

**Kukuľa Jozef** ja som navrhoval stretnutie s projektantom

**Starosta** áno, ak tu dostaneme projektanta bude samozrejme zvolané verejné stretnutie

**Starosta**  7. novembra som Vám poslal informáciu že v našej obci prebieha odborná prednáška „ Môj dom môj hrad“ zaoberali sme sa s možnosťou zachovania poslednej ľudovej architektúry ktorá ešte je v obci. V obci je ešte jedna drevenica, ktorú by sme mohli premiestniť na amfiteáter. Prešli sme tie záležitosti s profesorom Šarafínom a odborníkmi na danú problematiku, mali by sme dať nejaký návrh či chceme nejaký skanzen budovať. Sú nejaké možnosti zabezpečiť financovanie z výziev, preto som Vám ten materiál zaslal, len chcem vedieť Váš názor či v danej veci pokračovať

**Mešťan** kde by boli tie drevenice umiestnené?

**Starosta** zatiaľ neviem k tomu nič konkrétne povedať to by sme nechali na odborníkov, aby nám navrhli nejakú koncepciu

**Málik** návrh na ukončenie diskusie, nevidí v diskusií zmysel, prebrať to na pracovnom stretnutí

Uznesenie č. 269

Obecné zastupiteľstvo v Heľpe **berie na vedomie:**

* Žiadosť Základnej školy v Heľpe o odstránení závad na elektrickom zariadení v telocvični základnej školy

##### Správa komisie **ochrany verejného poriadku a vybavovania sťažností v podmienkach obce Heľpa**

* Zápis z riešenia kanalizačných prípojok pri rodinných domoch na ulici Hlavná  –  smer na Pohorelú zo dňa 22.10.2019 ( rodinné domy na adrese Furmanská 3/2, Hlavná 1/1 )
* Sťažnosť občanov pri výstavbe kanalizácie ponad spodné domy na Hlavnej ulici od č.d.153 až po železničnú stanicu
* Žiadosť o vypracovanie cenovej ponuky na dodávku projekčných prác pre rozšírenie vodovodnej siete v rámci prípravy stavebných pozemkov ICV Teplica I a Teplica II
* Informáciu z pracovného stretnutia predsedníctva SPOD  - ideový zámer –

výstavba skanzenu ľudovej architektúry

* Informáciu o rozhodnutí č. X-19/2019/Heľ. vydaného Okresným úradom  Brezno, katastrálny odbor,  Brezenská 4, 977 01 Brezno o oprave chýb v katastrálnom operáte

**K bodu č. 13**

Interpelácie

**Oravkinová** otvorila diskusiu

**Lilko:** podal som žiadosť na interpelácie, boli to dve otázky od občanov, bolo mi odpovedané písomne, jedná otázka mi nebola zodpovedaná korektne.

Prvá otázka bola od občana, či existuje protest prokurátora voči obci pre porušenie zákona o ochrane prírody, odpoveď bola že obec neeviduje protest prokurátora pre porušenie zákona o ochrane prírody.

Druhá otázka bola, má obec informácie o dražbe objektu bývalého ACHP kde bola ekologická havária? Odpoveď bola že obec Heľpa nemá oficiálne informácie  o dražbe areálu bývalého ACHP, v tomto bola odpoveď nekorektná ja som sa pýtal na dražbu objektu, kde bola ekologická havária, nie na celý areál.

**Starosta** doplním, obec nemá žiadnu oficiálnu informáciu či už o dražbe celého areálu alebo objektu

**K bodu 14:** Záver

**Oravkinová** poďakovala prítomným za účasť a ukončila trináste zasadnutie OZ v Heľpe.

Zapísala: Anna Rúfusová

 ...................................................

 Peter Hyriak, starosta obce

......................................................................... .......................................................

Mgr. Andrea Oravkinová Mgr. Milan Bošeľa